കുട്ടികളെ പാട്ടിലാക്കാന് ഷവര്മ ഇനി വീട്ടില് തയാറാക്കാം കൊവിഡ് ലോക്ഡൗണ് വേളകളില് നമ്മളില് പലരും മിസ് ചെയ്ത ഒന്നാണ് പുറത്ത് പോയി ഭക്ഷണം കഴിക്കുക എന്നത്. പുറമെ നിന്ന് ലഭിക്കുന്ന സ്പെഷ്യല് ഫുഡുകള് കൊവിഡ് അടച്ചുപൂട്ടല് വേളകളില് ഒരുപാട് മിസ് ചെയ്തിരുന്നു. അത്തരത്തിലൊരു സ്പെഷ്യല് ഫുഡാണ് ഷവര്മ്മ. കുട്ടികള്ക്കും മുതിര്ന്നവര്ക്കും ഒരു പോലെ ഇഷ്ടമായ ഈ വിഭവം ഒന്നു മനസ്സുവെച്ചാല് വീട്ടില് തന്നെ തയ്യാറാക്കാവുന്നതാണ്. Read Also : രുചി വിസ്മയം തീര്ക്കാന് സ്വീഡിഷ് ആപ്പിള് കേക്ക് ചേരുവകള് ചിക്കന് കുരുമുളക് പൊടി മഞ്ഞള് പൊടി മുളകുപൊടി സവാള ക്യാബേജ് തക്കാളി കാരറ്റ് മയോണീസ് കുബൂസ് ടൊമാറ്റോ കെച്ചപ്പ് തയാറാക്കുന്ന വിധം മുളകുപൊടി, മഞ്ഞള്പൊടി, കുരുമുളക് പൊടി, ഉപ്പ് എന്നിവ ചേര്ത്ത് കുഴച്ച ചിക്കന് ഫ്രൈ ചെയ്തെടുക്കുക. വെന്തതിനു ശേഷം ചെറിയ കഷ്ണങ്ങളാക്കി കൊത്തിയരിഞ്ഞു വയ്ക്കുക. സവാള, ക്യാബേജ്, കാരറ്റ്, തക്കാളി, മല്ലിയില എന്നിവയൊക്കെ ചെറുതായി അരിഞ്ഞ് അതിലേക്ക് അരിഞ്ഞുവച്ച ചിക്കന് ചേര്ക്കുക. ഇതിലേക്ക് മയോണീസും കുരുമുളകുപൊടിയും ഉപ്പും ചേര്ത്ത് മിക്സ് ചെയ്തെടുത്താല് വേണ്ട ഫില്ലിംഗ് ആയി. കുബൂസ് എടുത്ത് അതിനുമുകളില് മയോണീസ്, ടൊമാറ്റോ കെച്ചപ്പ് എന്നിവ തേച്ച് പിടിപ്പിക്കുക. ശേഷം ഫില്ലിംഗ് നിറച്ച് കുബൂസ് റോള് ചെയ്തെടുക്കുക. ഷവര്മ്മ റെഡി. കുബ്ബൂസിന് പകരം ചപ്പാത്തി അല്ലെങ്കില് റുമാലി റൊട്ടിയും ഉപയോഗിക്കാവുന്നതാണ്. Story Highlights : Homemade Shawarma recipe